Case ID: 1117336
Sentence 78: Birinci instansiya məhkəməsi hesab etmişdir ki, məhkəmə baxışı zamanı Təqsirləndirilən şəxs2 Azərbaycan Respublikasının Cinayət Məcəlləsinin32.4, 186.2.1-ci maddəsi ilə nəzərdə tutulan cinayət əməlini törətməkdə təqsiri sübuta yetirilməmiş və ittiham tərəfindən məhkəməyə onun həmin cinayətdə təqsirliliyini təsdiq edən heç bir mötəbər sübut təqdim olunmamışdır, ona görə də yuxarıda təsvir olunanları nəzərə alınmaqla, iş üzrə tədqiq edilən sübutlar qiymətləndirilərək, Təqsirləndirilən şəxs2 ittiham olunduğu Azərbaycan Respublikasının Cinayət Məcəlləsinin32.4, 186.2.1-ci maddəsi ilə nəzərdə tutulan cinayət əməlini törətməkdə təqsirliliyi sübuta yetirilmədiyindən, həmin maddə ilə elan edilmiş ittiham üzrə ona bəraət verilməlidir.Eyni zamanda birinci instansiya məhkəməsi hesab etmişdir ki, Təqsirləndirilən şəxs2 zərərçəkmiş şəxslərə külli miqdarda ziyan vurmaqla özgənin əmlakını qəsdən məhv etmə, qanunla müəyyən edilmiş mülkiyyət, istifadə və ya icarə hüququ olmadan torpaq sahəsi üzərində özbaşına tikinti və ya quraşdırma işlərini aparma və vəzifəli şəxs olmamaqla xidməti vəzifələrinin icrası ilə əlaqədar özü və faktiki rəhbərlik etdiyi hüquqi şəxs üçün qanunsuz üstünlük əldə etmək məqsədilə qulluq səlahiyyətlərindən qulluq mənafeyinə qəsdən zidd olaraq istifadə etməklə fiziki şəxslərin hüquqlarına və qanuni mənafelərinə ağır nəticələrə səbəb olan mühüm zərər vuraraq vəzifə səlahiyyətlərindən sui-istifadə etmə cinayətlərini törətməsi Azərbaycan Respublikasının Cinayət Məcəlləsinin186.2.1, 188.2 və 308.2-ci maddələri ilə tamamilə sübuta yetirilmişdir.